Lapių V tvenkinys
54°58′7″ š. pl. 23°59′19″ r. ilg.﻿ / ﻿54.96861°š. pl. 23.98861°r. ilg.﻿ / 54.96861; 23.98861 Lapių V tvenkinys – tvenkinys Lietuvoje, Kauno rajone, 9 km į šiaurės rytus nuo Kauno miesto centro, Lapių miestelio pietvakariniame pakraštyje. Sudarytas užtvenkus Veiseistės upelį (Neries intakas) 1,5 km nuo jo žiočių. Tvenkinio ilgis iš šiaurės rytų į pietvakarius – 0,26 km, plotis – iki 0,06 km. Altitudė 46,5 m. Krantai aukštoki, ištisai apaugę medžiais. Priešsroviui iškart telkšo Lapių IV tvenkinys, pasroviui iškart – Lapių VI tvenkinys. Aplinkui stūkso Staviščių miškas. Į pietvakarius įsikūrusi Smiltynų I gyvenvietė.